แนวโน้ม SET รีบาวด์ตาม “ดาวโจนส์ฟิวเจอร์” ดีดบวก วางกรอบแนวต้าน 1,635 จุด
แนวโน้ม “ดัชนี” เช้านี้ฟื้นตามภูมิภาค แต่ยังมีแรงกดดันจากกลุ่มพลังงาน-บาทอ่อน กดดัน “ฟันด์โฟลว์” ไหลออก
แนวโน้ม “ดัชนี” เช้านี้ฟื้นตามภูมิภาค แต่ยังมีแรงกดดันจากกลุ่มพลังงาน-บาทอ่อน กดดัน “ฟันด์โฟลว์” ไหลออก
27 ก.ย. 2565

นายวทัญ จิตต์สมนึก ผู้อำนวยการฝ่ายวิเคราะห์กลยุทธ์ บล.พาย จำกัด (PI) กล่าวว่า ตลาดหุ้นไทยเช้านี้น่าจะฟื้นตัวขึ้นได้ตามตลาดหุ้นอื่นในภูมิภาคเอเชีย หลังจากปรับตัวลงมาค่อนข้างมากแล้ว รวมถึงดัชนีดาวโจนส์ฟิวเจอร์สก็กลับมาอยู่ในแดนบวก
อีกทั้งดัชนี VIX หรือ ตัวชี้วัดความกลัวของนักลงทุนในตลาดหุ้นสหรัฐ เริ่มปรับตัวขึ้นมาอยู่ในโซนสูงที่ระดับประมาณ 32.26 ได้สะท้อนความกลัวของนักลงทุนไปบ้างแล้ว ทำให้วันนี้มองว่าตลาดหุ้นไทยน่าจะมีโอกาสฟื้นตัวขึ้นมาได้ พร้อมให้แนวรับไว้ที่ 1,615 จุด และแนวต้านที่ 1,635 จุด
ขณะที่ บล.กสิกรไทย ประเมินตลาดหุ้นไทยวันนี้ยังมีแรงกดดันจากแรงขายในกลุ่มพลังงาน ตามราคาน้ำมันดิบที่ลงทำจุดต่ำสุดนับจากกลางเดือนม.ค.65  และเงินบาทที่อ่อนค่าใกล้แตะ 38 บาท อาจทำให้ Flow ไหลออก ประเมินดัชนีหุ้นไทยแกว่งตัวในกรอบแนวรับ 1,600 และ 1,616 จุด แนะแนวต้านคาด 1,655 จุด แต่อย่างไรก็ตามยังคงมุมเดิมว่าตลาดหุ้นไทยจะยัง Outperform หรือลงน้อยกว่าตลาด เห็นได้จาก SET Index ยังไม่ทำ New Low